અમેરિકાના રાષ્ટ્રપતિ ડોનાલ્ડ ટ્રમ્પે ચીનને આંતરરાષ્ટ્રીય સ્તર પર ઘેરવા માટે એક નવો દાવ ખેલ્યો છે. જે અંતર્ગત ડોનાલ્ડ ટ્રમ્પે ચીનની મહત્વકાંક્ષી ‘વન બેલ્ટ વન રોડ’(ઓબીઓઆર) યોજના કાપવા માટે અને પેઈચિંગના જિયોપોલિટિક પ્રભાવને ઓછા કરવા માટે એક મહત્વપૂર્ણ બિલ પર હસ્તાક્ષર કર્યા છે. એ અંતર્ગત હવે એક નવી ફોરેન એડ એજન્સી બનેશે, જે આફ્રિકા, એશિયા અને અમેરિકી દેશોમાં આધારભૂત યોજનામાં આર્થિક મદદ કરશે.